**Fakta om U-Space**

U-Space er en digital og automatiseret infrastruktur for droner og indeholder bl.a. et styringssystem for luftfartstrafik. Det gør det muligt for droner og bemandet flytrafik at kommunikere sammen eller gennem for eksempel flyvekontrollen i lufthavnene. Denne forbindelse betyder, at man hele tiden kan monitorere og regulere droneflyvning, så den er sikker og effektiv. Europa-Kommissionen har sat udvikling af et europæisk U-Space økosystem i gang, med tilhørende lovgivning der forventes godkendt i år.

Formålet med det nye samarbejde er at definere, udvikle, teste og implementere Danmarks første U-Space airspace, der under sikre forhold i et prædefineret luftrum og med tilhørende U-Space services, luftrumsmæssige procedurer samt lovgivning muliggør stadigt mere komplekse droneflyvninger, uden for dronepilotens synsvidde, udført af danske eller internationale aktører i integration med andre luftrumsbrugere.

Ifølge en global [undersøgelse](https://www.unmannedairspace.info/latest-news-and-information/drone-delivery-operations-underway-in-26-countries/) foretaget af Unmanned Airspace i 2019 er 26 lande i verden i gang med at teste, planlægge eller bruge droner til at levere varer. Danmark er med via Healthdrone projektet, der også indgår i U-Space samarbejdet på Fyn.

UAS Denmarks internationale testcenter ligger i og er en del af HCA Airport på Fyn. Testcenteret er et af de eneste testcentre I Europa, der tilbyder et godkendt BVLOS (Beyond Visual Line of Sight) luftrum. Det 867 kvadratkilometer store luftrum inkluderer et BVLOS testområde, der strækker sig over by, land og en offshore zone udover det nordfynske hav. Området kan udnyttes til at flyve uden for syne eller foretage flyvninger inden for syne til test af droner, sensorer eller andre systemer.

**Om Naviair**

Naviair leverer sikker og effektiv trafikstyring til luftfarten. Helt konkret betyder det, at det er Naviair, der sørger for at lede fly sikkert og uden forsinkelser gennem dansk luftrum. Læs mere på [naviair.dk](https://www.naviair.dk/).

**Om Trafik-, Bygge- og Boligstyrelsen**

Trafik-, Bygge- og Boligstyrelsen (TBST) er den ansvarlige myndighed for al lufttrafik i Danmark. Læs mere på tbst.dk.

**Om UAS Denmark**

UAS Denmark er Danmarks nationale droneklynge og et internationalt drone-testcenter med base i HCA Airport i Odense. Læs mere på uasdenmark.dk.